C.M. Lubisi i mutsari wo tiveka naswona wo rhandziwa ngopfu loyi novhele ya yena ya Xijahatana yi nga kuma xiyimo xo sungula eka mphikizano wa Maskew Miller Longman Literature Award hi 2007 na le ka MNet Literary Award hi 2008 eka xiyenge xa Xitsonga. Endzhaku ko lalela Rhengu u tekile phepha na tipensele laha va nga ta tsala-tsala kona mafambele ya vona. Va twananile leswaku va fanele ku ya vutlela n'wankumi Mahlalela mali ya yena hinkwayo leyi a yi hlengeletile evhengeleni ra yena. Endzhaku ka swona va ta tsutsuma va kongoma endyangu wa Mahlalela va ya teka mpahla hinkwayo. Rhengu u tsundzuxile Rhambu leswaku Mahlalela a hi ximunhwana, u tshama a manile swigitsi swimbirhi. Loko munhu a lava ku kuma mali ya Mahlalelaa fanela ku n'wi wisaehansi hivholovholo. Rhambu a nga tsakeli leswaku va ya vutla vutomi bya Mahlalela. A va fanele ku n'wi hlenga va bula na yena ku kondza a rivala. Loko a rivarile va n'wi tlimbeletela ehansi va n'wi boha hi maridzwa, kutani va teka mali ya yena hinkwayo. Rhengu u file hiku hleka loko a twa rhengu leri kutani a ku: "Munghana, loko u lava ku kuma mali a wu fanelanga u chavaku halata ngati. Mahlalela u fanele kulahliwavhikireri loko hina hi lava mali."